钦定古今图书集成/方舆汇编/职方典/第1511卷 > 《通志》
## 钦定古今图书集成/方舆汇编/职方典/第1511卷 > 《通志》

潞江安抚司

蛮名怒江甸。元隶柔远路。明洪武十五年，内附，置长官司。永乐九年，升安抚司，以线氏领司事。沿至线世禄。后线有功嗣。

皇清平滇有功，投诚，仍授世职。有功死，侄崇毅袭。崇

毅死子国勋袭

永平县土县丞

世属马氏。元时为土副使。明初，马锁飞归顺，授县丞。沿至，马一騆、一、骏一𫘧。𫘧生渥。

皇清平滇，渥投诚，仍授世职。子世乔，候袭。

打牛坪土驿丞

明正统中，杨霖随王骥讨麓川，授驿丞，沿至杨腾凤、杨瞳、杨浥武、杨天立。

皇清平滇，天立投诚，仍授世职。今杨蔚现袭。子杨济。

汉候袭

镇康州

旧名“石赕。”元中统间内附。至元十三年，立镇康路军民总管府，领三甸。明洪武十五年，改镇康府。十七年，改为州。永乐中，土官刁闷光以随王骥西讨有功，升土知州。隆庆间，罕虔以女妻闷敬，因附虔归缅。万历十一年，官兵败缅，闷敬死，其叔闷恩归义，授以州事。恩死，子闷枳袭，木邦思礼诱之归缅，枳不从，遂令海庆取《控尾》据之，又欲取猛。天启二年三月，木邦兵象据喳哩江，枳奔姚关，守备遣官抚之，木邦乃退。枳老子闷达袭。

皇清平滇，达遣使投诚。授世职。伊子《刁闷珍》承袭。其

地，东四十里至山街顺宁界，南六十里至无量山耿马，西七十里至潞江边，北五十里至黑龙塘湾甸界，又东至云州及孟琏，南至孟定，西至木邦，北至云州。自姚关行三日至。其地有无量、乌、木龙二山，当木邦之要路，为内地之藩篱。彝号“黑僰” ，形恶色黑，以青白布为衣，跣足，行荆棘中，走如飞。男子出，妇人闭户静坐以待。遇有事，签鸡骨以卜吉凶。病不服药，专祭鬼。死则刳木为棺，殡之坟上，植树为识。旧额征《差发》银一百两。

湾甸州

蛮，名“细赕” ，自古不通中国。元中统时内附，属镇康路。元末，景法为万户，归明，授湾甸正长官。死，子景送入贡。明洪武十七年置湾甸州，授送知州。万历十一年，景宗真率弟宗材导罕、虔入寇姚关，宗真死于阵，擒宗材斩之，以宗真子景从幼姑存之，降为州判。后从讨猛廷瑞有功，复陞知州。从传承恩，承恩传国泰。国泰死，子先哲、幼叔文智护印。

皇清平滇，文智遣使投诚授世职。“文智年老景先哲”，

袭。其地东二十里至猛恫，南二十里至镇康，西三十里至猛波罗，北七十里至姚关，又东北至顺宁，西至木邦。地瘠薄，山高水迅，每六月，瘴毒炽盛，水不可涉，地不可居。有黑泉，色如黝漆，涨时鸟飞过之辄坠。彝以竿挂布，浸而曝之，以拭盘盂。人食其物立死。又有芭蕉，实以当果。其人皆僰种，妇人贵者贯象牙筒于髻，长二寸许，插金凤蛾，络以金索，以红毡带束臂缠头，白布穿袖短衫，黑布桶裙，不施铅粉。旧额征《差发》银一百五十两。

盏达副宣抚司

千崖之贰也。明时，怕便以功授副宣抚司，赐名“刁思忠” ，后刁思丙嗣之，地称殷富。万历九年，为缅所掠，民物一空。后思鲁建关，筑堡于布岭，寻俱以兵毁。

皇清平滇，刁思韬投诚，授副宣抚世职。按《府志》，思韬

死，子思铉袭。思铉死，子思琳尚幼，叔思铭、伯思镒相继护理。镒死，侄思琳袭。

腾越州陇川宣抚司

旧名麓川。其地曰大布芒，曰赕头附赛，曰赕中弹吉，曰赕尾福禄培，皆僰彝所居。元中统初，内附。至元十三年，置麓川路，隶金齿等处宣抚司。明洪武十七年归附，置麓川平缅宣抚司。正统三年，思任叛，大军平之，革其司。十一年置陇川宣抚司于陇把，与南甸、千崖合，为三宣屏蔽。永腾以彝目恭项领之，后内奔，安插曲靖，以多氏代。万历十一年，岳凤勾缅据其地。十二年，岳凤既俘，立思顺为宣抚。二十年，缅人窥等练，至其地，思顺归猛卯，会官兵大战于栗柴坝，追逐之。万历二十一年，巡抚陈用宾檄知府漆文昌筑四关堡。三十五年，思顺子《安明》叛，巡抚周嘉谟平之，以金牌畀多安靖为宣抚。明末，伪都督王复臣杀之。

皇清平滇，多绍宁投诚，授宣抚世职。今多胜祖袭其

地东至芒市，南至木邦，西至千崖、孟定，北至南甸。自司治东北二十六日至云南省。有马鞍山、摩梨山、罗木山，俱极高峻，彝人恃以为险。又有汤泉，从右罅流出为河，热如沸汤，俗与南甸同。有城郭宫室，其人皆楼居。旧额征“差发” 银一百七十两。

南甸宣抚司

旧名“南宋” ，在腾越南半个山下。其山巅北恒有霜雪，南则炎瘴如蒸。元至元二十六年，置南甸军民总管府，领三甸。明洪武十五年，改南甸府。永乐十二年改州。正统八年，刁民以麓川功陞宣抚司。辖部有罗布司庄、小陇川，皆百夫长分地。知事谢氏居曩宋，闷氏居盏西，属部直抵金沙江，与迤西地犬牙相错。万历二十一年，巡抚陈用宾檄知府漆文昌建关置堡于司之西北，今不复存。自刁落宁袭后，氏绝，以刁落启同“寥氏” 兼摄。明末，刁呈祥袭。

皇清平滇，呈祥投诚，授宣抚世职。今刁启元袭其地。

东至芒市、潞江，南至陇川，西至干崖、孟养，北至腾越。幅𢄙之广，为三宣冠山。曰丙弄，在司东十里，昔有僧自大理至此，坐化变形为石，后经兵毁，止存其首，土人常祀之。又东五里曰蛮干，《土目》凭险阻，世居其上。又十里曰温泉，有层峰，多阴木，下有温泉。曰沙木笼，在司南百里，上有关，立木为栅，周围一里曰南牙，甚高，延袤百馀里，官道经之。上有石梯，彝人据此为险。又有青泉，下流入南牙江。川。曰“小梁河” ，源在腾冲，一出赤土山，一出缅箐山，至此合流，经南牙山西南，又曰南牙江，至干崖为安乐河，而合于大盈江。曰孟乃河，在司东南北七十里，即腾越州。龙川江之源曰“大盈江” ，自腾冲流至司境，过镇西，入缅甸。俗与木邦同。婚娶用“榖茶二长筒，鸡卵五七笼” 为聘。客至，以谷茶供奉，手拈而食之。产孔雀、叫鸡、红藤。旧额征差发银一百两，后停五十两。干崖宣抚司

旧名千赖赕。元中统初，内附。至元中，置镇西路军民总管府，领二甸。明洪武十五年，改镇西府，后为干崖长官司。正统间，以麓川功，升宣抚司。万历三十九年，刁定边又以平叛功，加三品服色，世守其土地焉。明末，伪督都王复臣执土官刁氏磔之。

皇清平滇，刁建勋投诚，授“宣抚”世职。今刁秉忠袭其

地，东北至南甸，南至陇川。自司二十三日至云南省，由腾越西南行二百里，逾黄连关至其境。其山曰“云晃” ，在司南十五里，上有瀑布，流为云晃河。曰云笼，在司东二十五里。曰白莲，在司北六十里，中挺一峰，土官居其麓，下有白莲池。曰“剌朋” ，在司西百馀里。其水曰“云晃河” ，在司治南，与云笼河合，灌田千馀亩。曰安乐河，源出腾冲，经南甸迤逦治北，折而西百五十里为槟榔江，至北苏蛮界注金沙江，入于缅中。曰止西河，在司东北三十里，源出云笼山，分流十五里，亦与云笼河汇。境内甚热，四时皆蚕。又有白㲲布、白莲花竹䶉大如兔而肥。旧额征差发银五十两。按《府志》，“秉忠死，子刁捷泰袭。”

芒市安抚司

旧名怒谋，又曰大枯赕。小枯赕，即《唐书》所为芒施蛮也。元中统初，内附。至元十三年，立芒施路军民总管府，领二甸。明洪武十五年，置芒施府。正统九年，改置芒市长官司。万历初，放福与岳凤联姻。十一年，导缅寇松坡，管事觉，擒福正法，立舍目放纬领司事，辖于陇把。

皇清平滇，放纬之后，放爱众投诚，授安抚世职。《爱众》

死，子放《弥高》袭。其地。东至镇康，南至木邦，西至陇川，北至潞江，在永昌西南三百二十里。自司治东北二十二日至云南省，川原旷邈，而人稍

脆弱。男子以石榴皮染齿使黑。妇人分发直额为一髻，垂于后，跣足衣皮。西南有青石山，又有永贡、干孟二山，皆高广陡绝，彝长所居。其水曰芒市河。麓川江出峨昌蛮，金沙江出青石山，皆流至缅地。合大盈江曰大车江，自腾越流至司境，汇于缅中蒲甘城地产香橙、橄榄、芋、蔗。旧额征差发银七十两。按《府志》，“弥高死，子天球袭，遮放副宣抚司。”

陇川之贰也。明万历十二年，平岳凤后，以多思谭为安抚司，领陇川；多掩为同知，居猛卯；多茶为副使，管遮放。后沿至多尔忠。

皇清平滇，尔忠投诚，授副宣抚司世职。按《府志》，“尔忠”

死，子《多贤辅》袭。贤辅死，子多世禄袭。

猛卯安抚司

明时有猛密头目思化，败缅于送速，缅逐之，入居蛮莫。朝廷嘉之，授“蛮莫宣抚。思化死，子正嗣。缅潜师深入，挟取正首而去。后又立正之弟衎忠，数被缅侵，势不能支，因安插于猛卯，而蛮莫遂为缅有。” 此万历三十二年事也。

皇清平滇，衎忠之后衎瑄投诚，授安抚世职。按《府志》

衎瑄死，子“《衎珌》袭。”